**KÚPNA ZMLUVA**

uzatvorená podľa § 409 a nasl. Obchodného zákonníka

medzi zmluvnými stranami

**Predávajúci:**

Obchodné meno: ..................................................................

Sídlo: ..................................................................

IČO: ..................................................................

DIČ: ..................................................................

IČ DPH: ..................................................................

Bank. spojenie: ..................................................................

IBAN: ..................................................................

Zastúpený: ..................................................................

E-mail: ..................................................................

Tel.: ..................................................................

(ďalej len „predávajúci“)

**Kupujúci:**

Obchodné meno: DAKNA Námestovo, družstvo.

Sídlo: Kliňanská cesta 970, 029 01 Námestovo

IČO: 360 057 62

DIČ: 2020427651

IČ DPH: SK2020427651

Bank. spojenie: VÚB banka, a.s. 10075858/0200

IBAN: SK95 0200 0000 0000 1007 5858

Zastúpený: Ing. Milan Mišánik, predseda družstva

E-mail: dakna@dakna.sk

Tel.: +421/43/552 22 92

(ďalej len „kupujúci“)

**Článok I**

**Úvodné ustanovenia**

1. Táto kúpna zmluva je uzatvorená ako výsledok procesu zadávania zákazky, ktoré bolo začaté zverejnením Výzvy na predkladanie ponúk v elektronickom obstarávacom systéme JOSEPHINE pod ID:55421 pre zákazku – prepravník balíkov(ďalej „výzva na predkladanie ponúk“), je uzatvorená s úspešným účastníkom elektronického obstarávania podľa podmienok uvedených v podmienkach a ponuke účastníka/predávajúceho. Predávajúci je oboznámený s tým, že plnenia, ktoré poskytuje na základe tejto Zmluvy tvoria súčasť projektu v rámci Programu rozvoja vidieka SR 2014-2022 pre Opatrenie 4, Podopatrenie 4.1

**Článok II**

**Predmet zmluvy a kúpna cena**

1. Predmetom plnenia tejto zmluvy, je dodanie tovaru: prepravník balíkov**,** v súlade s Výzvou na predkladanie ponúk, jej súťažnými podmienkami, jej špecifikáciou predmetu zákazky uvedenou aj v prílohe tejto zmluvy a ponukou, vrátane ceny uvedenej v ponuke (ďalej len „tovar“).
2. Predávajúci sa zaväzuje dodať kupujúcemu tovar a kupujúci sa zaväzuje zaplatiť za tovar dohodnutú kúpnu cenu vo výške ........................ slovom ..........................................................................................., čo je .......................... s DPH (ďalej „kúpna cena“).

**Článok III.**

**Platobné podmienky**

1. Kúpna cena zahŕňa všetky a akékoľvek náklady, ktoré predávajúcemu vzniknú v súvislosti s dodaním tovaru kupujúcemu podľa podmienok tejto zmluvy, uvedením do prevádzky a zaškolením obsluhy.
2. Nárok na zaplatenie kúpnej ceny vznikne predávajúcemu okamihom prevzatia tovaru zo strany kupujúceho na základe preberacieho protokolu podľa čl. IV ods. 3 tejto zmluvy.
3. Kúpnu cenu kupujúci predávajúcemu uhradí na základe faktúry vystavenej predávajúcim po prebratí tovaru s lehotou splatnosti faktúry 60 dní odo dňa jej preukázateľného doručenia kupujúcemu. Ak faktúra nebude obsahovať náležitosti určené právnymi predpismi, kupujúci je oprávnený ju vrátiť na prepracovanie, resp. doplnenie, pričom oprávneným vrátením faktúry sa lehota splatnosti faktúry riadi odo dňa doručenia opravenej faktúry Kupujúcemu a pôvodná lehota splatnosti stráca platnosť.
4. Kúpna cena bude zo strany Kupujúceho uhradená v prospech bankového účtu predávajúceho uvedeného vo faktúre vystavenej predávajúcim. Za deň uhradenia sa považuje odpísanie finančných prostriedkov vo výške kúpnej ceny z účtu kupujúceho na bankový účet predávajúceho, a to len v prípade, ak prevod finančných prostriedkov bude v prospech účtu predávajúceho zo strany tej ktorej banky uskutočnený.

**Článok IV.**

**Dodacie podmienky**

1. Predávajúci sa zaväzuje dodať kupujúcemu tovar do 30 dní od vystavenia objednávky od kupujúceho, po podpise tejto zmluvy. Tovar bude dodaný na adresu, Kliňanská cesta 970, 029 01 Námestovo (ďalej „miesto dodania “)

2. Predávajúci sa zaväzuje dodať tovar za nasledovných podmienok::

1. dodať tovar podľa špecifikácie uvedenej v Prílohe č. 1 tejto, podľa podmienok uvedených vo výzve,
2. dodať a odskúšať funkčnosti tovaru v mieste dodania tak aby bol spôsobilý na bezproblémové uvedenie do prevádzky,
3. dodať dokumentáciu k tovaru v slovenskom jazyku, príp. inom zo strany kupujúceho akceptovanom jazyku, najmä návody na obsluhu a údržbu tovaru, servisnú knižku s určením intervalov servisných prehliadok tovaru, technické osvedčenie,
4. zaškoliť kupujúcim poverené osoby na obsluhu tovaru v mieste a čase určenom kupujúcim a oznámenom predávajúcemu na emailovú adresu uvedenú v záhlaví tejto zmluvy, kde poučí poverené osoby o hlavnom nastavení tovaru, bezpečnej prevádzke a správnej starostlivosti o tovar
5. poskytnúť súčinnosti pri uvádzaní tovaru do prevádzky,
6. zabezpečiť bezplatné servisné prehliadky tovaru v prípade zistenia vád tovaru.
7. Po splnení dodacích podmienok podľa ods. 2 tohto článku, spíšu o dodaní a prevzatí tovaru zmluvné strany preberací protokol, ktorý je za tú ktorú stranu oprávnený podpísať štatutár alebo ním poverená osoba, ktorá sa preukáže splnomocnením.

**Článok V.**

**Nadobudnutie vlastníckeho práva k tovaru**

Zmluvné strany sa výslovne dohodli, v súlade s § 445 Obchod. zákonníka, že kupujúci vlastnícke právo k predmetu tejto zmluvy nadobudne až úplným zaplatením kúpnej ceny.

Kupujúci až do zaplatenia kúpnej ceny v plnej výške nie je oprávnený predmet plnenia tejto kúpnej zmluvy dať do prenájmu, predať, alebo inakším spôsobom scudziť a/alebo zaťažiť.

**Článok VI.**

**Zodpovednosť za vady tovaru**

Predávajúci preberá záruku za akosť tovaru špecifikovaného podľa Čl.II. ods. 1 tejto zmluvy. Záručné podmienky na dodaný tovar sú špecifikované v Záručnom liste tovaru, kde je uvedená doba a rozsah záručného krytia, kde záručná ktorá nie je kratšia ako 24 mesiacov.

Podrobná záruka na jednotlivé časti tovaru je rozpracovaná vo všeobecných záručných podmienkach výrobcu a kupujúci bude s ňou oboznámený pri odovzdávaní tovaru.

Záruka sa nevzťahuje na bežné opotrebenie tovaru, prípadne jeho časti ani príslušenstva. Predávajúci nenesie zodpovednosť za vady tovaru spôsobené výlučne kupujúcim neodborným zaobchádzaním, nesprávnou obsluhou, nedodržaním stanovených prevádzkových podmienok, alebo zanedbaním bežnej údržby, prevádzkovaním tovaru v rozpore so záručným listom a návodom na obsluhu, ktorý prevezme kupujúci spolu s tovarom a ďalšou dokumentáciou.

1. Práva kupujúceho vyplývajúce zo zodpovednosti predávajúceho za vady tovaru plnenia počas záručnej doby, t. j. reklamáciu, kupujúci uplatní u predávajúceho doručením reklamácie bez zbytočného odkladu od zistenia vady tovaru, a to na emailovú adresu predávajúceho: .........................................ktorej nepretržitú funkčnosť je predávajúci povinný počas trvania záručnej doby zabezpečiť; reklamácia vady sa považuje za doručenú predávajúcemu okamihom jej odoslania zo strany kupujúceho. V reklamácii vady tovaru kupujúci uvedie, akým spôsobom sa reklamovaná vada tovaru prejavuje a požadovaný druh nároku, ktorý si u predávajúceho na základe reklamácie uplatňuje /napr. odstránenie vady, dodanie chýbajúceho dielu, zľavu z kúpnej ceny, odstúpenie od zmluvy, ktorých podmienky upravuje ObZ v §436 a nasl./.
2. Predávajúci je povinný potvrdiť prijatie reklamácie tovaru bezodkladne na emailovú adresu kupujúceho, z ktorej mu bola reklamácia vady tovaru odoslaná a informovať v akej lehote bude reklamácia vybavená. Kupujúci má nárok na bezplatné odstránenie vady v záručnej dobe a to bezodkladne, najneskôr však do 3 dní od okamihu doručenia reklamácie vady tovaru podľa tohto článku, okrem prípadu ak sa zmluvné strany s prihliadnutím na povahu reklamovanej vady tovaru a/alebo časovú náročnosť úkonov nevyhnutných na odstránenie reklamovanej vady tovaru a/alebo objektívnu dostupnosť náhradných dielov potrebných na odstránenie reklamovanej vady tovaru písomne alebo ústne nedohodnú na inej primeranej lehote odstránenia reklamovanej vady tovaru, ktorá však nesmie presiahnuť tridsať (30) kalendárnych dní od okamihu doručenia reklamácie vady podľa tohto článku.
3. Predávajúci je povinný po riadnom odstránení reklamovanej vady tovaru predložiť kupujúcemu na podpis preberací protokol o odstránení reklamovanej vady tovaru, pričom pokiaľ tak neuskutoční, reklamovaná vada tovaru sa nepovažuje za odstránenú, to platí aj v prípade, ak kupujúci uplatní voči preberaciemu protokolu opodstatnené námietky.
4. V prípade, ak predávajúci neodstraňuje reklamované vady tovaru riadne a včas, t. j. za podmienok a v lehotách podľa tejto zmluvy alebo ak predávajúci začne reklamované vady tovaru odstraňovať, ale neodstraňuje ich riadne a v lehotách podľa tejto zmluvy, má kupujúci právo odstrániť reklamované vady tovaru sám alebo prostredníctvom tretej osoby, a to po predchádzajúcom informovaní predávajúceho. V takýchto prípadoch je kupujúci oprávnený od predávajúceho požadovať úhradu nákladov, ktoré kupujúci vynaložil na odstraňovanie reklamovaných vád tovaru. Uvedeným postupom kupujúceho nie sú dotknuté ustanovenia tejto Zmluvy týkajúce sa dohodnutej záručnej doby a zodpovednosti predávajúceho za vady tovaru, ktoré sa počas tejto záručnej doby vyskytnú na tovare, ako aj ani nároky kupujúceho v zmysle článku VII. tejto zmluvy.
5. Doba od uplatnenia reklamácie vady tovaru zo strany kupujúceho do dňa odstránenia reklamovanej vady tovaru sa do záručnej doby tovaru nepočíta.

**Článok. VII.**

**Odstúpenie od zmluvy**

Predávajúci môže od tejto kúpnej zmluvy odstúpiť, ak sa kupujúci omešká s platením peňažných záväzkov viac ako o 14 dní po splatnosti a kupujúci nezjedná nápravu ani v dodatočnej lehote určenej písomne predávajúcim.

Kupujúci môže od tejto kúpnej zmluvy odstúpiť, ak sa predávajúci omešká s dodaním tovaru alebo jeho časti (vrátane uvedenia tovaru do prevádzky a zaškolenia) o viac ako 30 dní po dojednanej dobe v tejto zmluve, ako aj za iných podmienok uvedených v tejto zmluve.

Odstúpením od zmluvy, zmluva zaniká dňom keď bolo odstúpenie doručené druhej zmluvnej strane. Odstúpením od zmluvy zanikajú všetky práva a povinnosti strán vyplývajúce zo zmluvy.

Odstúpenie od zmluvy sa však nedotýka nároku predávajúceho na náhradu škody vzniknutej porušením zmluvnej povinnosti zo strany kupujúceho ani nároku predávajúceho na dohodnutú zmluvnú pokutu.

Kupujúci sa zaväzuje po doručení odstúpenia od zmluvy zo strany predávajúceho tomuto vydať predmet zmluvy v lehote 5 dní odo dňa doručenia odstúpenia, v mieste pôvodného dodania.

**Článok VIII.**

**Sankcie**

Ak sa predávajúci dostane do omeškania s dodaním tovaru alebo jeho časti (vrátane uvedenia tovaru do prevádzky alebo zaškolenia), alebo odstránením vád tovaru pre ktoré nemožno tovaru používať v záručnej dobe, je povinný zaplatiť kupujúcemu zmluvnú pokutu vo výške 0,15% denne z celkovej kúpnej ceny bez DPH, a to za každý deň omeškania, pričom omeškanie s odstránením vád tovaru začína, uplynutím 5 dní od oznámenia reklamácie kupujúcim predávajúcemu.

Ak sa kupujúci dostane do omeškania s úhradou faktúry je predávajúci oprávnený uplatniť si úrok z omeškania vo výške 0,05% denne z neuhradenej finančnej čiastky bez DPH.

**Článok. IX.**

**Subdodávatelia a zmena subdodávateľov**

Predávajúci sa zaväzuje uviesť údaje o všetkých známych subdodávateľoch v štruktúre podľa prílohy č. 2 zmluvy.

Predávajúci je povinný oznámiť kupujúcemu bezodkladne akúkoľvek zmenu údajov o subdodávateľovi alebo subdodávateľoch uvedených v prílohe č. 2 zmluvy.

V prípade, že počas plnenia zmluvy dôjde k zmene subdodávateľa alebo subdodávateľov, predávajúci musí kupujúceho bezodkladne informovať písomne o predmetnej zmene a poskytnúť mu údaje o novom subdodávateľovi alebo nových subdodávateľoch. Príloha č. 2 zmluvy bude v tomto prípade upravená dodatkom k zmluve

Predávajúci vyhlasuje, že spĺňa a počas trvania tejto Zmluvy bude spĺňať všetky a akékoľvek požiadavky pre neho vyplývajúce zo zákona č. 315/2016 Z. z. o registri partnerov verejného sektora a o zmene a doplnení niektorých zákonov.

**Článok X.**

**Záverečné ustanovenia**

Otázky a vzťahy, ktoré v tejto kúpnej zmluve nie sú výslovne upravené, sa riadia príslušnými ustanoveniami Obchodného zákonníka a príslušných právnych predpisov.

Technická dokumentácia vzťahujúca sa k predmetu plnenia (Návod na obsluhu stroja, Záručný list, sprievodná dokumentácia a pod.) sa odovzdá kupujúcemu pri odovzdaní predmetu kúpy.

Predávajúci nie je oprávnený postúpiť práva a povinnosti vyplývajúce z tejto zmluvy vrátane postúpenia pohľadávky vzniknutej podľa tejto zmluvy alebo s ňou súvisiacej na tretie osoby. Predávajúci nie je oprávnený zriadiť záložné právo na pohľadávky, ktoré mu vzniknú z tejto zmluvy voči kupujúcemu

Zmluvné strany sa dohodli a súhlasia, že všetky spory, ktoré medzi nimi vzniknú z právnych vzťahov vzniknutých na základe tejto zmluvy alebo súvisiacich s touto zmluvou, vrátane sporov o platnosť, výklad a zánik tejto zmluvy budú riešiť predovšetkým dohodou. Miestne a vecne príslušným súdom bude v prípade súdneho sporu súd určený podľa právneho poriadku Slovenskej republiky.

Oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči predávajúcemu kontrolu/audit obchodných dokumentov a vecnú kontrolu v súvislosti s realizáciou zákazky a predávajúci je povinný poskytnúť súčinnosť v plnej miere. Uvedenú povinnosť musia obsahovať aj zmluvy medzi predávajúcim a jeho subdodávateľmi. Za poskytnutie súčinnosti dodávateľa a subdodávateľa pri výkone kontrol zodpovedá obstarávateľ.

Táto kúpna zmluva je platná a účinná dňom podpisu oboma zmluvnými stranami.

Táto zmluva bola vyhotovená v štyroch exemplároch, z ktorých dva dostane kupujúci a dva predávajúci.

Táto zmluva bola účastníkmi prečítaná a nakoľko vyjadruje ich slobodnú a vážnu vôľu, ktorá nebola a ani nie je obmedzená, rozhodli sa na znak súhlasu túto zmluvu vlastnoručne podpísať.

Prílohy:

Príloha č. 1 - Technická špecifikácia

Príloha č. 2 - Zoznam subdodávateľov

V ................................ dňa......................... V ................................ dňa.........................

**Predávajúci: Kupujúci:**

.............................. ................................

Ing. Milan Mišánik, predseda

Príloha č. 1 – Špecifikácia tovaru

|  |  |
| --- | --- |
| **Názov obstarávateľa:** | **DAKNA Námestovo, družstvo.** |
| **IČO:** | |  |  |  | | --- | --- | --- | |  | |  | | --- | | 36 005 762 | | |
| **Predmet zákazky (stroj):** | Prepravník balíkov |
| **Množstvo:** | 1 ks |

|  |  |  |  |
| --- | --- | --- | --- |
| **Špecifikácia, požadovaný technický parameter / vlastnosť:** | | | x |
| **Technické parametre prepravníka balíkov s celkovou hmotnosťou cca 15.000 kg**  Typ prepravníka Traktorový plošinový príves  Kapacita prepravy okrúhlych balíkov (v dvoch radoch nad sebou):  - Priemeru 150 cm min 26 balíkov  - priemeru 120 cm min 34 balíkov  Dĺžka ložnej plochy min 9.700 mm  Šírka ložnej plochy min 2450 mm  Výška ložnej plochy nad zemou max 1220 mm  Výška so zábranami min 2700 mm  Zábrany pre prevoz balíkov predné a zadné, sklopné  Hmotnosti:  - pohotovostná so zábranami min 3.900 kg  - Užitočná min 11.000 kg  - Najvyššia povolená hmotnosť min 15.000 kg  Druh náprav odpružené listovými perami, predná riadiaca s točňou  Počet náprav min 3  Kolesá s pneumatikami min 500/70-17  Rozchod kolies min 1.900 mm  Prevádzkové brzdy vzduchové, dvojhadicové  Prevádzková rýchlosť min 40 km/hod  Ťažné oje s okom 40 mm do horného závesu traktora  Výbava:  2 gurtne pre upevňovanie balíkov, dĺžky min 15m každá  Manipulačná tyč s okom pre upínacie gurtne  Plastový uzamykateľný box na gurtne a prípadné náradie  Schválený pre premávku po cestách, Slovenské OE časť II, COC dokument | | | x |
| **Obchodné meno uchádzača:** | /vyplní uchádzač/ | | |
| **Sídlo:** | /vyplní uchádzač/ | | |
| **IČO:** | /vyplní uchádzač/ | | |
| **Oprávnený zástupca uchádzača:** | /vyplní uchádzač/ | | |
|  | | Hodnota: | |
| Celková cena v eur bez DPH | | /vyplní uchádzač/ | |

*Pozn. Cenu v eur bez DPH uchádzač uvádza aj priamo v systéme JOSEPHINE.*

Dátum vyhotovenia ponuky: /vyplní uchádzač/

-----------------------------------------------------

pečiatka a podpis oprávnenej osoby

Príloha č. 2 - Zoznam subdodávateľov

*Označiť jednu z možností:*\*

|  |  |
| --- | --- |
|  | Na plnení predmetu zmluvy sa nebudú podieľať subdodávatelia. |
|  |  |
|  | Na plnení predmetu zmluvy sa budú podieľať títo subdodávatelia: |

|  |  |  |  |  |
| --- | --- | --- | --- | --- |
| P.č. | Údaje o subdodávateľoch - obchodné meno, IČO: | Podiel subdodávky na celkovej dodávke v %: | Osoba oprávnená konať za subdodávateľa: | |
| Meno a priezvisko, dátum narodenia: | Adresa pobytu: |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |

Poznámky:\*\*

...................................................................................................................................................................

...................................................................................................................................................................

...................................................................................................................................................................

\*Označiť možnosť „x“

\*\*V prípade nezadania podielu zákazky subdodávateľom, uviesť túto skutočnosť do poznámok.

V ........................................., dňa ........................................

............................................................

*podpis a pečiatka predávajúceho*